Hugo Junkers

Hugo Junkers (født 3. februar 1859 i Rheydt ved Mönchengladbach, død 3. februar 1935 i Gauting) var en tysk ingeniør og bedriftsleder.

Biografi 
Junkers var i årene 1897-1911 professor ved den tekniske høyskolen i Aachen, men ved utbruddet av første verdenskrig gikk han over til flyindustrien.

Junkers konstruerte flere ting, men assosieres oftest med fly og flymotorer. Han studerte ved Technische Hochschule Berlin i Charlottenburg og ved de tekniske høyskolene i Karlsruhe og Aachen. I 1895 grunnla han i Dessau selskapet Junkers & Co. for produksjon av gassapparater. I 1915 utviklet han flyet Junkers J1. 1917-1919 fusjonerte Junkers med Fokker til Junkers-Fokkerwerke AG som ble en del av den tyske rustningsindustrien under første verdenskrig. I 1923 grunnla han Junkers Flugzeug und Motorwerke AG i Dessau.

Junkers-Werke var under andre verdenskrig en av de viktigste produsentene i den tyske rustningsindustrien med kampfly som Ju 52 (med kallenavnet «Tante Ju», Junkers Ju 88 og Junkers Ju 87 «Stuka». Junkers selv ble imidlertid tvunget ut av sitt eget selskap og satt i husarrest i sitt eget hjem av naziregimet allerede i 1934, ettersom han nektet å følge regimets ordre om at han skulle bruke selskapene sine til å bistå gjenopprustningen av Tyskland. Han døde et år senere, men produksjonen av flyene under hans navn fortsatte.

Referanser 

Tyske forretningsfolk
Tyske ingeniører
Personer fra Mönchengladbach
Fødsler i 1859
Dødsfall i 1935